ming030890/wiki-yue-high-quality huggingface dataset:
禁酒令

禁酒令係禁止製造、運輸、進口、出口、銷售、飲酒（即含酒精飲品）。一般同宗教信仰、政治或醫療有關。各國歷史上行使禁酒令嘅時期為禁酒令時期。由於禁酒政策喺西方社會並唔成功，當代禁酒運動（反對者稱為新禁酒運動〔Neo-prohibitionism〕）只能夠要求立法限制或提倡移風易俗，以減少酒嘅銷售同消費，例如瑞典將酒類視為管制用藥等。
某啲宗教禁酒，包括猶太教、伊斯蘭教、佛教。喺伊斯蘭世界，通常以法律明文禁止平時買賣酒類。除咗日本佛教以外，喺戒律中亦提及唔允許飲酒作為消遣慾樂（有加入酒精但唔會令人醉嘅食物就例外，例如醉雞）。道教規定道士唔禁酒，但唔可以酗酒。
福井光輝

福井光輝（1995年11月4號—）係日本足球員，打守門員位置，效力町田澤維亞。
第12屆伊朗總統選舉

第12屆伊朗總統選舉響2017年5月19號舉行。
結果由伊朗官方電視台宣布，屬溫和改革派嘅魯哈尼贏出今屆總統選舉，擊敗主要對手、強硬保守派嘅萊希。

背景
今屆總統選舉有四名候選人，分析普遍認為選戰係溫和改革派嘅總統魯哈尼，同強硬保守派嘅萊希兩條路線之爭。

制度
今屆選舉有大約五千五百萬個伊朗選民將會選出下任總統，如果冇候選人攞到過半數票數，得票最高嘅兩人將會響一個禮拜之後嘅次輪投票再分輸贏。

候選人
登記活動截止之後，憲法監護委員會將審查參選人的資格，4月27日公布候選人名單。
4月27號，憲法監護委員會訂出六個候選人名單，包括現任總統魯哈尼，內政部4月23號會公布最終名單。

魯哈尼
魯哈尼響2013年第11屆伊朗總統選舉攞到超過五成選票贏出，當時佢嘅政綱提出，結束伊朗外交孤立同埋建造一個更自由嘅社會，今次亦報名參選爭取連任。重強調伊朗應繼續走溫和發展嘅路，而唔係拒絕自我孤立。

萊希
同魯哈尼響同一日登記做候選人，五十六歲嘅強硬保守派萊希得到最大保守派政治勢力伊斯蘭革命力量聯盟支持。重同最高領袖哈梅內伊關係密切，2016年重攞到哈梅內伊任命做聖地監護人，又掌管伊朗財力最雄厚嘅宗教基金會，有力團結強硬保守派。而萊希亦被視為魯哈尼最有力嘅對手，又響競選期間承諾消除貧窮、打擊腐敗，又指責魯哈尼同西方達成核協議之後對伊朗制裁重未全面解除，搞到經濟一樣冇起色、就業低迷，為魯哈尼爭取連任帶來暗湧。

艾哈邁迪內賈德
曾經響2005到2013年做過總統嘅艾哈邁迪內賈德，冇理到最高精神領袖哈梅內伊勸告，上個禮拜突然報名參選，轟動國內外。屬強硬派嘅艾哈邁迪內賈德響以色列問題上，質疑大屠殺規模，以及加強伊朗核計劃立場，備受爭議。
但係伊朗國營電視台報道，前總統艾哈邁迪內賈德被憲法監護委員會取消參加呢次總統選舉資格。

民意調查
大部分民意調查話，魯哈尼選情被睇高一線，但係未到過半嘅當選線。
而一個總部設響美國嘅民意調查機構響17號公布嘅調查結果，魯哈尼支持度有六成三，大幅領先萊希。

意見
伊朗最高領袖哈梅內伊響當地時間19號朝早去投票，佢形容今場選舉好重要，呼籲選民踴躍投票。

結果
今屆選舉投票相當踴躍，有超過四千萬人投票，投票率超過七成，多個票站都出現投票人龍，當局要延長投票時間。

選前
上屆伊朗國會選舉，改革派同溫和保守派聯盟贏出，意味魯哈尼政府重有廣泛嘅民意基礎。分析認為今場選舉結果將會決定伊朗未來將會繼續行改革路，定係回歸返保守。

選後
魯哈尼過去四年任內最大政績之一，係同死敵美國達成核協議。雖然佢對經濟問題束手無策，但唔少選民寧願支持佢，都唔想由教士出身嘅萊希當選。萊希響1988年伊朗政治犯大屠殺入面做法官，將數以千計異見人士判死刑。
第11屆香港舞台劇獎

第11屆香港舞台劇獎頒獎禮，喺2002年舉行。
第12屆塔吉克國會選舉

第12屆塔吉克國會選舉喺1990年2月25號舉行。
當時合法政黨只有一個就係塔吉克共產黨，其他政黨都只能夠以獨立人士身份參選。
結果係塔吉克共產黨攞到二百三十席贏出。
第12屆塞浦路斯總統選舉

第12屆塞浦路斯總統選舉響2018年1月28號舉行，如果冇人攞到過半數選票贏出，就要響2月4號舉行第二輪投票。

候選人
呢次總統選舉有六個候選人。

第一輪投票
塞浦路斯民主大會黨候選人、現任總統阿納斯塔夏季斯攞到三成五點五嘅選票排第一。攞到共產主義政黨勞動人民進步黨支持嘅獨立候選人馬拉斯就攞到三成左右選票排第二，阿納斯塔夏季斯同馬拉斯將會進入2月4號嘅第二輪投票對決。
而前總統帕帕佐普洛斯嘅仔響首輪投票攞到兩成七左右嘅選票，唔能夠進入第二輪投票。
第11屆法國總統共和黨提名初選

第11屆法國總統共和黨提名初選響2016年11月20號同27號舉行。
今次係法國保守黨派第一次就總統候選人提名舉行初選，投票率去到七成，法國中間偏右共和黨總統候選人提名第一輪投票由曾經做過總理嘅菲永以黑馬大幅領先，佢將會同前總理朱佩躋身第二輪投票，爭奪出年總統大選入場券；原本係總統熱門人選之一嘅前總統薩爾科齊就認輸。

第一輪投票
初步點票結果話，曾經響前總統薩爾科齊執政期間做過總理嘅菲永，就以黑馬攞到超過四成選票，大幅拋棄另外六個對手，佢原本響民意調查度落後，但近日響電視辯論度表現出色，令佢人氣急升。
至於一直係選前大熱嘅朱佩就以超過兩成選票排第二，由於冇參選人響第一輪投票攞到過半數，意味著菲永同朱佩將會響下個禮拜日第二輪投票嚟分輸贏，爭到出年春天總統大選嘅入場券。

分析
菲永同朱佩響稅務同退休年齡等議題上政治理念差唔多，不過菲永響難民問題上立場較朱佩強硬。佢提出以公投嚟決定係唔係接受歐盟提出嘅難民配額，朱佩就主張尊重宗教自由。由於執政左翼社會黨響現任總統奧朗德領導下民望插水，估計總統寶座會由共和黨嘅總統候選人同極右國民陣線主席瑪麗勒龐嚟爭。極右國民陣線主張反移民、反伊斯蘭同反建制。雖然數據話，政黨響之前大選票數唔高，顯示瑪麗勒龐贏出嘅機會唔大。但有分析認為，法國國內響恐襲陰霾下同反難民情緒升溫，加上英國脫歐公投同美國大選結果都反映民粹主義抬頭，呢啲反建制嘅票最終都可能會流向瑪麗勒龐。

第一輪投票
原本希望用「民粹牌」捲土重來嘅薩爾科齊就落後朱佩幾個百分點，佢承認落敗，又認為菲永比較清楚法國面對緊嘅挑戰，表態支持對方出選總統。
第12屆加泰隆尼亞自治區議會選舉

第12屆加泰隆尼亞自治區議會選舉響2017年12月21號舉行。

背景
10月29號，馬德里政府正式全面接管加泰隆尼亞自治區，解散地方議會，訂響12月21日重選。西班牙外相達斯蒂斯話，期望加泰議會改選之後能夠為地區變返合法，強調加泰繼續係西班牙一部分。西班牙檢察部門尋求起訴普伊格德蒙特、前自治區副主席洪克拉斯同前加泰議會議長福卡德利等廿個前加泰官員同其他獨派領袖問話，就推動加泰獨立尋求正式起訴佢哋叛亂、煽動暴亂同濫用公款等罪名。西班牙最高法院已經傳召自治區議會議長同多個議員2號開始，一連兩日出庭作證。其中叛亂罪最高刑罰係坐三十年監，煽動暴亂同立亂使用公款最高可被判十五同六年監。
10月30號，中央政府正式接管加泰之後首個禮拜一，部分前加泰內閣官員如常返工，重聲言會繼續履行加泰民眾賦予佢哋嘅職務。多個獨派政黨亦開會決定參加議會改選，誓言要響選舉擊敗統派勢力。不過當地民調反映獨派政黨民望落後，多個政黨領袖面臨被起訴亦不利選情。
10月31號，西班牙憲法法院取消加泰隆尼亞自治區議會響10月27號單方面宣布嘅獨立。至於被中央政府撤去加泰自治區主席職務嘅普伊格德蒙特，就響布魯塞爾歐盟總部附近嘅記者俱樂部召開記者會，自從有比利時官員話過可以提供政治庇護後，佢嘅去向引起猜測。佢解釋加泰獨立係歐洲事務，希望可以引起其他歐洲國家嘅關注。佢亦承認加泰獨立嘅步伐會有所放緩，但係暴力唔係達致獨立嘅手段，認為同馬德里政府對話先係最重要。如果得到馬德里政府嘅保證，佢就會返加泰，唔會逃避法律責任。佢亦接受呢次選舉，又話係重大挑戰。對於馬德里政府話佢同多個議員涉及叛亂，佢特登強調話毫無根據，部分自治政府人員會留響加泰，繼續政治活動。

過程
各政黨嘅候選人把握禁止選舉活動前嘅最後機會拉票。

加泰隆尼亞自治區歐洲民主黨
被西班牙政府起訴叛亂罪，流亡到比利時嘅前自治政府主席普伊格德蒙特，透過直播同支持者發表演講，佢攞到支持獨立政黨聯盟「一起為加泰羅尼亞」推舉做領袖，形容今次重選係同首相拉霍伊嘅對決，如果贏出將會返翻加泰羅尼亞。

加泰隆尼亞左翼黨
普伊格德蒙特昔日嘅副手、領導加泰隆尼亞左翼黨嘅洪克拉斯仍然身陷牢獄，佢標榜自己響中央政府對付獨派人士時未有一走了之，而是留底承擔責任，近排重一改強硬獨派口風，話願意同中央政府溝通。

公民黨
反對加泰羅尼亞獨立嘅公民黨主席阿里馬達斯講明，會將加泰羅尼亞獨立嘅野心埋葬。

民意調查
選前民意調查話，獨派仍然有強大支持，但係統派支持者唔再沉默之下，兩派政黨爭持激烈，相信響五百五十萬選民入面，兩成冇投票方向嘅選民會成為關鍵。

選前
加泰羅尼亞10月舉行公投後單方面宣布獨立，之後被首相拉霍伊收返自治權解散議會。今次選舉地方議會預料投票率會創新高。拉霍伊話響選出合法政府之後就會重新賦予加泰羅尼亞自治權。外界將呢次選舉睇做第二次獨立公投，中央政府就希望攞返獨派響當地嘅控制權，不過希望有機會落空。如果冇一個政黨的攞到過半嘅六十八個議席，兩大獨派有機會再度合作組成地方政府。統派嘅公民黨亦可能同拉霍伊領導嘅人民黨，同立場一致嘅加泰羅尼亞社會黨合作。一旦兩派無法攞到足夠議席，表明唔會支持阿里馬達斯同普伊格德蒙特嘅加泰羅尼亞共同黨領導人多梅內奇，可能一躍成為造王者。

選後
最終結果獨派響選舉攞到過半數議席，新任自治區主席最快要響1月底之前選出，佢哋諗住再推舉普伊格德蒙特做自治區主席，等佢以直播影片方式嚟控制議會運作，但係西班牙首相拉霍伊早前講到明，如果普伊格德蒙特試圖用直播遠距離治理加泰羅尼亞，中央政府會維持對自治區嘅直接管治，所以獨派最終推舉托倫特做新一任議長。

後續
2018年1月17號，西班牙加泰羅尼亞自治區新一屆議會第一次開會，呢次會議亦係2017年10月馬德里政府解散議會提早選舉之後嘅第一次，會到攦咗幾張座凳上面都有黃絲帶標誌，代表八個坐緊監又或者被通緝緊嘅當選議員，當中包括流亡比利時嘅自治區前主席普伊格德蒙特。會議選出獨派嘅托倫特做新一任議長。
第11屆法國總統社會黨提名初選

第11屆法國總統社會黨提名初選響2017年1月22號同29號舉行。
法國左翼執政社會黨總統初選首輪投票結束。初步點票結果話，前教育部長哈蒙同前總理瓦爾斯分別以三成六同三成一嘅得票率領先，兩個人將晉身29號舉行嘅第二輪投票，爭奪總統大選嘅入場券。

哈蒙
哈蒙響2014年出任教育部長，之後因為唔滿意奧朗德政府嘅經濟政策辭職。佢響民調入面一直落後被視為熱門嘅瓦爾斯同前產業創新部長蒙特布爾格，但佢響電視辯論到表現出色，支持度急升。佢承諾一旦贏出，會向所有大人每月發放750歐元援助。

後續
前教育部長哈蒙知道自己贏出初選之後，發表演說感謝支持者，話自己得票率領先前總理瓦爾斯，反映選民否定現屆政府嘅工作，希望得到改變。
而得票率排第二嘅瓦爾斯會見支持者就強調自己先有能力響4月到5月舉行嘅大選入面擊敗其他對手。佢計劃贏出之後下調中產階層稅率，又會提升警力，加強國防工作，以應對恐怖襲擊。但瓦爾斯因為曾經強推勞工改革法案觸發大規模示威衝突，令佢支持度受到影響。

民意調查
哈蒙好大機會響29號舉行嘅第二輪投票贏出晉身總統大選，但由於而家社會黨支持度低迷，外界相信無論邊嗰攞到黨內提名出選，都會響首輪投票到淘汰。
第11屆法國總統選舉

第11屆法國總統選舉響2017年4月23號同5月7號舉行。

社會黨
内文：第11屆法國總統社會黨提名初選
法國總統奧朗德喺2016年9月26號去到北部港口城市加來，主持新擴建港口落成儀式。佢喺致辭話，會喺年底前要拆嗮當地嘅「叢林」臨時難民營，又會增派警力杜絕難民再喺度聚居，最終會將佢哋安置喺國內嘅收容中心。當局初步估計，難民營容納咗成七千幾人，唔少人設法喺呢度闖關去對面海嘅英國，尋求庇護或者同屋企人團聚。奧朗德就要求英國方面分擔難民問題嘅責任。今次係奧朗德2012年就任以嚟第一次訪問加來。分析話，佢此行係想展示處理難民危機嘅決心，為出年總統大選爭取支持。

共和黨
内文：第11屆法國總統共和黨提名初選
初選結果由菲永代表共和黨出選總統。
有法國傳媒揭發菲永做咗議員八年入面，請老婆做議員助理，冇做過嘢就白𢭃五十萬歐元人工，2月，法國檢察部門決定對共和黨總統候選人菲永展開司法調查。檢方已經委託司法官調查菲永涉嫌請老婆做掛名助理，領取超過九十萬歐元人工嘅案件。司法官會有更多手段調查包括截聽電話之類，目前未知調查響4月同5月兩輪大選前有冇結果。而菲永嘅法律團隊發聲明話，有信心結果會證明菲永同佢老婆係無辜。
菲永選情再受挫折，競選發言人索萊爾同競選辦公室主任斯泰法尼尼，3月3號先後宣布辭職，已經得到菲永批准。同共和黨結盟嘅中間派獨立民主聯盟就宣布撤回對佢嘅支持。
有報道話，共和黨入面蘊釀緊「倒菲潮」，傾向由前總理朱佩取代佢出選。眾叛親離嘅菲永冇宣布退選，佢透過社交網站上載片段，呼籲支持者堅持，又叫佢哋3月5號出席競選活動造勢。到咗3月5號，成千上萬嘅民眾響應菲永號召，到艾菲爾鐵塔一帶集會。佢哋不停揮動法國國旗，出現一片藍白紅三色旗海，支持菲永繼續參選總統。亦有佢嘅支持者響街上派傳單，指菲永捲入涉嫌請老婆做掛名助理風波唔抵，認為外界應該停止攻擊。而菲永發言時話，呼籲支持者唔好放棄，又話一早唔應該要求老婆做自己助理，搞到今時今日嘅濫用公帑風波，之後再同國民解釋事件嗰時亦有猶疑，向支持者道歉，但係佢堅稱自己清白，針對佢嘅指控唔公平，又批評響事件曝光之後割席跳船嘅盟友，呼籲支持者不要放棄。
不過有消息話，共和黨部分高層已經有後備方案應對。據報，前總統薩爾科齊已經私底下同前總理朱佩講電話，計劃推舉朱佩，代替菲永競逐愛麗舍宮寶座。第日3月6號，共和黨嘅前總理朱佩話雖然有人希望佢參選，但臨時換人已經太遲，佢亦唔希望自己同屋企人被傳媒打擾，決定唔會接替菲永代表共和黨，出戰四月同五月舉行嘅總統選舉。朱佩同時批評菲永浪費咗成為總統嘅機會，話佢將濫用公帑嘅醜聞形容係陰謀同政治謀殺，先會令自己陷入困境。之後3月7號共和黨響巴黎總部同黨入面高層開緊急會議。菲永要求共和黨尊重黨內初選結果，而且強調佢係唯一合法候選人，唔存在後備方案。會後共和黨政治局宣布一致支持菲永，會幫菲永競選總統注入新動力，而且準備好加入呢場選戰，同菲永一齊重新展開選舉工程。而前總統薩爾科齊話，本來希望安排朱佩同菲永會面，挽救共和黨選情。
3月8號，菲永再捲入醜聞，法國《鴨鳴報》報道，菲永響2013年接受一名商人一筆五萬歐元嘅免息貸款，但係冇按規定申報。菲永向調查人員解釋，當時係唔記得申報，佢嘅律師就話菲永一早還清貸款。而向菲永提供免息貸款嘅商人，響2011年得到當時擔任總理嘅菲永推薦獲頒法國最高榮譽勳章。
3月15號，菲永涉嫌虛設職位畀老婆同仔女掛名做助理，白攞人工，原定15號應訊，但有報道話為咗避開傳媒，當局決定提早針對菲永嘅預審，當局以三項罪名起訴菲永，包括挪用公款、侵佔公共財產同冇履行申報義務，預審過程可能要幾個月。之前菲永曾經講過如果因為呢件案受到立案審查就會退出大選，但響預審法官決定作出傳召之後，菲永改口宣布會堅持參選。案件雖然進入司法程序，但係菲永可以繼續競選活動，不過相信調查會進一步打擊佢已經低迷嘅支持度。而響29號，佢老婆佩內洛普被預審法官正式調查之後，司法部消息話佢初步會被控挪用公款同以欺詐手法獲取金錢報酬。

國民陣線
瑪麗勒龐嘅保鑣同助手被指響佢擔任歐洲議會議員嗰陣，領取歐洲議會薪酬，實際上係幫國民陣線做嘢被司法機會調查，瑪麗勒龐因為同時係歐洲議會議員所以有刑事豁免權，講明響大選結束之前，拒絕接受司法調查。但係佢響網上發放伊斯蘭國處決人質嘅相就搞到歐洲議會響3月2號表決通過，就瑪麗勒龐被法國檢察當局調查有冇散播暴力影像，剝奪佢作為歐洲議會議員享有嘅刑事豁免權，意味佢隨時可能就2015年底響Twitter發放三張關於極端組織伊斯蘭國處決人質嘅相，面臨被起訴甚至審訊，一旦入罪，最高刑罰係判監三年同罰款七萬五千歐元。不過佢認為自己冇做錯，話譴責暴行係議員職責。
極右國民陣線響里昂召開嘅黨代表大會到，領袖瑪麗勒龐有提出超過幾百項承諾，包括對外國人嘅工作合約徵稅、增加社會福利之類。之後發表閉幕演講，重申佢提出嘅多項競選承諾，強調「法國優先」政策先係法國未來嘅出路，呼籲選民投票，為國家帶來真正嘅變化。佢形容歐盟失敗，冇法維持法國繁榮同安全，又話法國正受全球化同伊斯蘭原教旨主義威脅，對法國本地文化構成衝擊。聲言如果自己贏出，將會發起退出歐盟公投；又打算離開北約，建立屬於本土嘅防衛力量，同埋會效法美國總統特朗普，限制穆斯林入境法國，同埋將懷疑伊斯蘭激進分子驅逐出境。

馬克龍
法國前經濟部長馬克龍宣布參選出年總統選舉，三十八歲嘅馬克龍屬中間派，以獨立身分參選，佢認為法國透過改革，同其他國家競爭先能夠成功。
馬克龍曾經做過投資銀行家，2014年至今年八月，響奧朗德內閣做過經濟部長，今年發起名為「前進」嘅政治運動。
分析指馬克龍同共和黨嘅前總理朱佩票源相似，有可能搶走佢嘅選票。
前經濟部長馬克龍就因為共和黨菲永受醜聞拖累，得到大批民眾支持，佢響里昂嘅造勢大會就有幾萬人出席。馬克龍發表演講時批評瑪麗勒龐反歐元、反移民嘅主張，又誓言要團結國家，打破左右界線。

民意調查
民意調查話，朱佩嘅支持度壓倒前總統薩爾科齊，有望贏出共和黨2016年11月20號開始嘅初選。
多項民意調查話，極右國民陣線主席瑪麗勒龐嘅支持度，足以令佢進入第二輪總統選舉投票，但未必能夠贏出選舉。

分析
做過總理嘅菲永本來係呢屆選舉大熱，因為共和黨傳統對手社會黨嘅現任總統奧朗德民望一直響歷史低位，大大拖累社會黨嘅支持度，所以呢屆選舉共和黨原本係志在必得，但係隨住菲永被人踢爆涉嫌利用公帑請老婆做掛名助理，民望幾乎插水。民調顯示亦話佢會響首輪投票到出局，醜聞亦都引發中右翼陣營強烈不滿，要求佢退選，佢嘅競選團隊亦出現「跳船潮」，黨入面一直蘊釀搵過另一個人取代菲永出戰。但係共和黨入面似乎冇人肯接呢個燙手山芋，呼聲最高係前總理嘅朱佩就講明拒絕代替菲永競逐總統，而菲永嘅主要對手，中間派候選人馬克龍同極右國民陣線瑪麗勒龐都話共和黨嘅事同自己冇關，瑪麗勒龐認為中右翼陣營陷入完全分裂狀態，響今次危機上面冇出路。隨著菲永自毀長城，呢次選舉好大機會首次冇社會黨者共和黨呢兩個傳統大黨候選人進入第二輪投票。
生物有機金屬化學

生物有機金屬化學（英文：bioorganometallic chemistry）係化學嘅一個子領域，研究有機金屬化合物喺生物入面扮演嘅作用，對藥嘅研發嚟講好有用。
生物油渣

生物油渣（粵拼：sang1 mat6 jau4 zaa1，Biodiesel），又叫生物柴油，係用未加工過或者用過嘅植物油同埋動物脂肪通過唔同嘅化學反應整出嚟嘅一種環保生物燃料。呢種生物燃料可以好似油渣一樣噉用。
生物燃料

生物燃料（粵拼：sang1 mat6 jin4 liu2，英文：Biofuel）係指由生物質組成或者萃取而成嘅嘢，可以係固體、液體或者氣體。生物質可以用三種唔同嘅轉化方法轉化做易於畀人利用、含有能量嘅物質，例如：熱轉化，化學轉化，同生物化學轉化。
生物武器

生物武器（又名細菌武器）係指用到有毒微生物或者細菌而令敵人大量死傷嘅武器。人類好早就識得用生物武器，古時較出名一次係1349年蒙古人攻入克里米亞半島時將鼠疫病人屍體丟入城，令城入面嘅人感染鼠疫。
生物無機化學

生物無機化學（英文：bioinorganic chemistry）係生物化學嘅一個子領域，睇重研究金屬喺生物學當中扮演嘅角色。
生物物理學

生物物理學（Biophysics）係一門跨學科嘅科學，佢採用物理學裏面傳統嘅方法同埋手段，去研究生物嘅現象。生物物理學覆蓋生物組織嘅所有層次，由分子去到成個生物體再到成個族群。生物物理學嘅研究同生物化學、分子生物學、物理化學、生理學、納米科技、生物工程、運算生物學、生物力學、發育生物學同系統生物學有好大嘅交集。
生物物理學呢個詞語最初喺1892年由 Karl Pearson 提出。而喺學術界，生物物理學呢個詞係講緊研究生物系統中嘅物理量（例如電流、溫度、應力、熵）。其他生物科學領域，例如分子生物學、細胞生物學、化學生物學同生物化學，都有研究生物體嘅生物物理特性。

簡介
分子生物物理學通常處理嘅生物學問題同生物化學同分子生物學好似。大家都係致力於尋找生物分子現象背後嘅物理基礎。呢個領域嘅科學家進行研究，關注細胞內各個系統之間嘅相互作用，包括DNA、RNA同埋蛋白質生物合成之間嘅相互作用，以及呢啲相互作用係點解會被調節。為了解答呢啲問題，科學家用咗好多唔同嘅技術。
螢光影像技術、電子顯微鏡、X射線晶體學、核磁共振光譜學、原子力顯微鏡同埋用X射線同中子（SAXS/SANS）去做小角度散射（SAS）等等技術，通常都會用嚟睇生物學上重要嘅結構。蛋白質動力學可以用中子自旋回波光譜學嚟觀察。構型上嘅變化可以用雙極化干涉儀、環形二色性、小角度散射同埋中子自旋回波光譜等技術嚟測量。用光學鉗或者原子力顯微鏡可以直接操控分子，亦都可以用嚟監測力同距離都喺納米尺度發生嘅生物事件。分子生物物理學家通常將複雜嘅生物事件睇作為互動實體嘅系統，而佢地係可以用統計力學、熱力學同化學動力學嚟理解。透過由多種唔同嘅學科入面汲取知識同實驗技術，生物物理學家通常可以直接觀察、建立模型、操控一個分子或者分子複合物嘅結構同互動。
除咗傳統生物物理學嘅議題，例如結構生物學或酶動力學，現代生物物理學包含非常廣泛嘅研究範圍，由實驗和理論工具所牽涉，包括生物電子學同量子生物學。生物物理學家愈來愈多地應用從物理學、數學同統計學中獲得嘅模型同實驗技術去研究更大嘅系統，例如組織、器官、人口同生態系統。生物物理模型廣泛應用喺單一神經元嘅電傳導研究，以及組織同成個大腦嘅神經迴路分析。
生物島便橋

初期未有呢條橋時，官洲當地居民出入海珠區時必須要喺島西北邊坐船先至到。直到2005年，廣州市人民政府話要開發官洲打造成生物島，先至搞咗呢條橋方便街坊出入海珠區同黃埔區官洲，結果條橋喺2005年6月起好咗。
本嚟便橋凈得2年嘅使用期限，後嚟根據當地居民出行情況而延長到5年。直到2013年，海珠區人民政府話呢條橋嘅結構出現唔同程度生鏽，加上承載能力好多時超負荷運轉而搞出嚴重嘅安全隱患而將生物島便橋封咗，唔畀機動車出入。究竟係拆定重新起返定加固維修處理，重要等相關職能部門嚟搞掂佢。究竟幾時重新開返都重未知。
生物工程

生物工程（bioengineering）係指用生物學上嘅知識創造有經濟價值嘅產品嘅一門工程學。
生物模塊化

生物模塊化（modularity）係指一個生物系統「將個別單位組織埋一齊，令到個系統整體噉變能更加能夠抵抗物競天擇」嘅能力。
生物物理化學

生物物理化學（英文：biophysical chemistry）係物理化學同生物學嘅一個結合領域，研究點樣將物理化學上嘅知識應用嚟研究生命。
田螺車

田螺車又叫水泥車、混凝土車，係運水泥嘅車，外形似田螺，所以有呢個名。「田螺」其實係個圓筒型攪拌筒，等水泥唔停咁郁，唔畀佢凝結，咁就唔會乾硬。
田貝四路

田貝四路鄰近深圳地鐵龍崗線田貝站，係深圳嘅建材集中地。喺嗰度，家居裝修嘅嘢一應俱全，從瓷磚、地板、燈飾、窗簾、浴具、門鎖都可以買到。
田螺

田螺，又叫螺螄，係腹足綱嘅軟體動物，喺田野地方好容易搵到。
田邉風香

田邉風香（1998年9月30號—）係日本女子籃球員，司職中鋒（中文：中鋒 (籃球)），效力天譽國際橙子海（日文：プレステージ・インターナショナル アランマーレ (バスケットボール)）。
畠中佑樹

畠中佑樹（1993年10月26號—）係日本足球員，司職中場，效力藤枝MYFC。
留里克

留里克（英文：Rurik，830年—c. 879年）係第一位俄羅斯帝國主義前有關明確記載嘅東斯拉夫民族君主，被視為留里克王朝嘅建立者。
畝

畝（粵拼：mau5）係東亞傳統嘅土地面積單位。亦係1959年頒發咗《中華人民共和國法定計量單位使用方法》後，停止使用市制後唯一保留嘅面積單位。
畢

畢宿，二十八宿之一。
畢 (星官)，天文星官。

結束
畢業，學校讀書讀完之日。

名
畢氏，姓氏。
畢昇，發明活字印刷
畢氏，Pythagoras，古希臘數學家。
畢健博

畢健博（粵拼：bat1 gin6 bok3；1986年7月23號—），係中國作曲家、音樂製作人。佢喺中央音樂學院作曲系畢業。

經歷
2007年，佢憑住《影人兒戲語》攞到第一屆中國Con tempo新室內樂作曲比賽二等獎。2015年，佢做咗張靚穎「BANG the World」巡迴演唱會嘅音樂總監。佢幫過張靚穎製作《依賴》單曲。
畠中槙之輔

畠中槙之輔（1995年8月25號—）係日本足球員，司職後衞，效力東京綠茵。
畠中祐

畠中祐 （粵拼：tin4zung1 jau6，1994年8月17號—）係日本嘅一個男配音員。

配音作品一覽
呢個表唔完整，歡迎加料。
畠山航輔

畠山航輔（粵拼：tin4 saan1 hong4 fu6，1997年1月10號—）係日本嘅一個男配音員。

配音作品一覽
呢個表唔完整，歡迎加料。
畢列·谷巴

畢列·谷巴畢列·谷巴喺2014年，巴黎國際電影節嘅一次出鏡。男演員原名畢列·查理斯·谷巴粵拼bat1 lit6 guk1 baa1國籍 美國出世 (1975-01-05) 1975年1月5號（49歲） 美國 費城職業男演員、整片佬活躍年代1999年至而家
畢列·谷巴
（英文：Bradley Cooper；1975年1月5號—），全名叫畢列·查理斯·谷巴（Bradley Charles Cooper）係美國電影演員。曾經俾奧斯卡金像獎攞咗4次提名（一次係整片，另外三次係男演員嘅身份）同一次湯尼獎（英文：Tony Award）。2011年俾人民雜誌同性感男人雜誌登咗上頭版。
綜合症

綜合症（粵拼：zung1 hap6 zing3，英文：Syndrome），臺灣嗌症候群，係醫學術語，指一啲病出現嗰陣成日會伴隨住嘅一啲臨床特徵、症狀、徵象，係呢啲唔同症候夾埋嘅統稱。
綜合社會保障援助計劃

綜合社會保障援助計劃（簡稱綜援；英文：Comprehensive Social Security Assistance，縮寫：CSSA）係香港以入息補助方法，為喺經濟上無法自給自足嘅人士提供安全網，令到佢哋嘅入息達到一定水平，以應付生活上嘅基本需要。

申請資格
申請人一家要係香港居民，獲得香港居民身分唔少過一年，同埋喺獲得香港居民身分之後，喺香港總共居住滿一年（即係由獲得香港居民身分至申請日前）。居住香港一年嘅日數唔需要連續或緊接喺申請日前。申請之前嗰一年離開香港唔超過56日（無論連續或分開），都會屬於係喺香港居住。18歲以下嘅香港居民可以豁免以上嘅居住香港規定。
唔係香港居民並唔符合綜援計劃嘅申請資格。呢啲人包括非法喺香港居留嘅人，同埋唔係以居留目的獲准合法喺香港逗留嘅人，即係嗰啲要受《入境規例》（第115A章）第2條訂明嘅逗留條件規限嘅人（例如訪客同輸入勞工）。
喺特殊情況之下，社會福利署署長可以考慮運用酌情權，向未符合居住香港規定嘅綜援申請人發放援助。

經濟狀況調查
申請人必須通過入息同資產嘅審查：
入息審查
申請人同埋家庭成員每個月可以評估嘅總收入必須低於佢哋喺綜援計劃之下認可嘅每月需要總額。
資產審查
申請人同埋家庭成員喺香港或香港以外任何國家／地區擁有嘅資產（包括土地、物業、現金、銀行存款、保險計劃嘅現金價值、股票同股份嘅投資同其他可以變換現金嘅資產同財物）總值唔可以超過規定限額。

標準金額
唔同類別嘅受助人會獲得唔同嘅標準金額，以應付生活上嘅基本需要。

補助金
長期個案補助金
有年老、殘疾或經醫生證明為健康欠佳成員嘅受助家庭，如果連續領取援助金達12個月或以上，可以根據家庭裏面呢類合格成員嘅人數，獲發每年一次嘅長期個案補助金，用嚟更換家居用品同耐用品。
單親補助金
單親家庭每個月可以獲發單親補助金，幫助單親人士獨力照顧家庭所遭遇嘅特別困難。
社區生活補助金
唔係住喺院舍而年老、殘疾或經醫生證明為健康欠佳嘅綜援受助人，每個月可以獲發社區生活補助金，幫助佢哋留喺社區生活提供更有利嘅條件。
交通補助金
年齡喺12至64歲，殘疾程度達100%或需要經常護理嘅受助人每個月可以獲發交通補助金，以鼓勵佢哋多啲外出參與活動，令到佢哋可以融入社會。
院舍照顧補助金
住喺非資助院舍而年老、殘疾或經醫生證明為健康欠佳嘅綜援受助人，每個月可以獲發院舍照顧補助金，以減輕佢哋嘅院費負擔。

特別津貼
申請人可以獲發特別津貼，以應付個人或家庭嘅特別需要，例如租金、學費同其他教育費用、必要嘅交通費用、醫生建議嘅膳食、復康同醫療用具等支出。健全成人／兒童可以獲得嘅特別津貼，只限於租金、水費／排污費、同兒童就學有關嘅支出、幼兒中心費用同殮葬費用。
綜合語

綜合語（粵拼：zung3 hap6 jyu5；synthetic language）係一種按構詞方式嚟將語言分類嘅方法。

概論
睇埋：詞形變化同黏着式構詞
孤立語唔會點用詞形變化或者黏着式構詞，即係 morpheme : 字嘅比例會接近 1:1，而綜合語就啱啱相反，會勁用詞形變化以及黏着式構詞，由一橛橛嘅 morpheme 砌一啲長、包含好多段 morpheme 嘅字出嚟；
廣東話等嘅漢語以及越南話都被指偏向孤立，啲字好多時每隻都淨係包含一段 morpheme 所以「啲字好孤立」。
英文就冇廣東話咁孤立，例如 redo（重新做過，現在式）就包含兩段 morpheme：re-（重新...）同埋 do（做）。
有啲語言嘅綜合程度仲犀利過英文，例如土耳其話可以有啲類似噉嘅嘢：parasızlıklarından（意思：因為佢哋嘅窮困）呢隻字包含
para（錢）
sız（冇）
lık（表示前面嗰橛當名詞噉用，而「冇錢」呢樣特性 = 窮困）... 等好多橛，每橛都表達緊啲意思。
除咗土耳其話，仲可以睇吓日文、德文同埋格魯吉亞話入面嗰啲構詞方式。
綜合招聘考試

綜合招聘考試 （Common Recruitment Examination (CRE)） 係香港政府用來招聘公務員嘅考試。考試分為三部份，分別係英文運用、中文運用同埋能力傾向測試，全部係多項選擇題。 考試雖然係畀招聘用，但係考到都唔係直接做公務員，而係拎成績嚟考唔同部門嘅公務員。
綜藝節目

綜藝節目（粵拼：zung1 ngai6 zit3 muk6，英文：Variety Show）係一種娛樂性質嘅電視節目，內容包羅萬有，譬如歌唱、跳舞同埋藝人專訪等等。
綜合編成頻道

綜合編成頻道（韓文：종합편성채널／綜合編成채널 Jonghap pyeonseong chaeneol，簡稱綜編頻道）係韓國一種唔通過無線電視而採用有線電視、衛星電視或寬頻電視等方式進行全國播放嘅電視頻道類型，目前有MBN、JTBC、Channel A、TV朝鮮（TV Chosun）等四家，均於2011年12月1號開播。

史
韓國嘅電視媒體長期由國營媒體韓國廣播公司（KBS）同私營媒體文化廣播公司（MBC）所經營嘅兩大電視聯播網所寡佔，雖然喺1964年誕生嘅東洋廣播公司（TBC）曾一度打爛呢個局面，但隨住韓國總統全斗煥嘅命令，東洋廣播公司於1980年關閉。直到1981年，韓國電視媒體改革，先喺兩大電視網之外誕生咗國營嘅第三家電視網韓國教育廣播公司（EBS），1990年民營嘅SBS開播，2007年OBS京仁TV開播，形成咗韓國五間全國無線電視網絡。
隨著韓國國會在2008年通過咗《報紙法》、《電視廣播法》和《IPTV法》之後，韓國其他電視媒體才逐步興旺起來。而綜合編成頻道則係喺上述三法通過三年後正式獲准成立。
紹泰

紹泰係南梁敬帝蕭方智嘅年號，相當於公元555年到556年，前後總共2年。
紹納族

紹納族係非洲南部嘅民族，佔津巴布韋人口嘅四分之三，主要集中喺津巴布韋東部同東南部。
呢篇紹納族係關於族群嘅楔位文章，仲未完成嘅。麻煩你幫手補充佢嘅內容。
紳士

17世紀一幅畫描繪當時想像中嘅英倫紳士。
喺歐洲同英文圈等地，紳士（英文：Gentleman）係傳統上男人可以有嘅一個頭銜。18世紀打前，喺包括英倫在內嘅多個歐洲地區，紳士係一種男人貴族階級，紳士嘅具體地位各地區律例都唔同，不過一般都係低級貴族。
喺近代啲嘅用法當中，「紳士」可以泛指「有修養品行好嘅男人」，唔一定係貴族出身。
紹定

紹定係南宋皇帝趙昀嘅第二個年號，相當於公元1228年到1233年，前後總共6年。
紹修書院

紹修書院係個喺韓國嘅世界遺產，登錄喺聯合國教科文組織嘅世界遺產名錄。
紹武

紹武係大明皇帝朱聿𨮁嘅年號，相當於公元1646年12月到1647年1月，前後總40日。
左邊幅圖顯示紹武喺大明時期個位。
細鴨洲

細鴨洲（英文：Sai Ap Chau）係香港一個島，地區行政上屬北區。佢喺沙頭角海東南，鴨洲南面。細鴨洲冇居民住。
細黃伯

細黃伯（1944年—2024年3月13號）原名不詳，係香港佔中三黃伯之一。
細黃伯出生於1940年代，1966年考入香港皇家警察學堂，經歷過六七暴動、警廉衝突。1981年搞服裝生意，後來響應鄧小平改革開放返大陸開廠投資。
2014年，細黃伯參與佔中運動，駐守超過200天，同另外兩位同樣係姓黃嘅「銀髮」義工合稱「佔中三黃伯」，三個分別係91、77同70歲，所以70歲細黃伯被叫做「細」黃伯。
2024年，細黃伯喺英國病逝，終年80歲。
紹熙

紹熙係南宋皇帝趙惇嘅年號，相當於公元1190年到1194年，前後總共5年。
細麥哲倫星雲

細麥哲倫星雲，又叫細麥哲倫星系，係個喺銀河系嘅衛星星系，麥哲倫星系嘅成員，距離19.7萬光年。
維管束

維管束（vascular bundle）係喺維管束植物嘅葉當中負責運送水份同營養嘅管道。葉上面嘅維管束叫葉脈。
維篤二世

維篤二世（Victor II，又譯維克托二世，1018年—1057年7月28號）係羅馬天主教第153任教宗，1055年到1057年在位。
維管束植物

維管束植物，植物分類一種，為植物之中至大分支，過三十萬品種。特別之處，有維管束組織，分木質部同韌皮部。木質部組織有木質素，送水送礦物質至全樖。韌皮部組織無木質素，光合作用之時，送成品到各部份。佢之所以叫維管束，皆因木質部、韌皮部都係管來，內裏一條條咁，將啲嘢送來送去，管合成束。維管束植物亦寫做維管植物。
現時維管束植物包括石松、木賊、蕨、裸子植物同埋被子植物。裸子植物即松柏等針葉植物之類，同銀杏之類等等，被子植物即有花植物之類。
現今分類上，維管束植物為進化支，西方學名tracheophytes，取自希臘文 trachea，管之意。英文稱為Vascular plant，取自拉丁文 vasculum，管之意。有啲分類視佢為維管束植物門。對上進化支為多孢植物。維管束植物進化出種子植物，其他餘下就稱為無種子植物。
維納斯出世

《維納斯出世》（意大利文：Nascita di Venere；英文：The Birth of Venus）係幅名畫，描繪維納斯（Venus；羅馬神話入面掌管靚同性慾嘅女神）嘅誕生。
企喺畫中間嗰個靚女，就係畫家想像中嘅維納斯。
《維納斯嘅誕生》《維納斯嘅誕生》
維納斯小像

維納斯小像（英文：Venus figurine）係指喺舊石器時代常見嘅「有明顯同誇張化嘅女性特質」（乳房同屁股唔合比例咁大）嘅細雕像。人類學家估計當時嘅女人會用呢啲雕像嚟向神靈祈求生仔順利。
維約班

維約班（粵拼：wai4 joek6 baan1；法文：Villeurbanne）係法國隆河省一座城，全國第20大城，人口約莫15萬。
維納恩湖

維納恩湖（瑞典文：Vänern）係歐洲第三大湖，喺瑞典中部入面，有5,650平方公里大。
維納斯

維納斯（Venus）係古羅馬一個愛神、靚神同埋管生仔、行船嘅女神，同希臘神話嘅阿芙羅黛蒂有一樣嘅功能。拉丁文嘅金星同埋星期五都係來自佢個名。
維納斯係由海入邊標出來。聽講呢個世界出現嗰陣，統管大地嘅該亞女神同統管天堂嘅拉諾斯生咗一批巨人。後來夫妻之間唔妥大家，該亞火滾之下叫佢個細仔克洛諾斯用鐮刀將佢老豆副𡳞掉入大海。𡳞噴出泡沫，阿芙羅黛蒂就咁樣誕生咗。希臘文「阿芙羅黛蒂」嘅意思就係泡沫，維納斯生咗個女叫依洛絲、個仔叫邱比特。
維納斯像

維納斯像，係一個古希臘雕像，雕嘅係希臘神話嘅女神阿佛洛狄忒，亦即係羅馬神話嘅女神維納斯，喺公元前130年到前100年期間雕好。雕像兩隻手臂已經斷咗，所以又叫斷臂維納斯。而家個雕像喺法國巴黎羅浮宮。
維管組織

維管組織（英文：Vascular tissue）係喺維管植物入面複雜嘅傳導組織，由多過一種細胞所構成。維管組織嘅主要組成係木質部同韌皮部，呢兩種組織會喺植物內部運送流體同養份。
石勒喀河

石勒喀河，係俄羅斯嘅河，屬黑龍江水系，由外貝加爾邊疆區開始，向東流入黑龍江。佢全長555公里。
石化

石化係指有機物通過置換或有機物孔隙充填礦物而轉化成石（即係化石）嘅過程。
石刻

石刻。美國猶他報紙石。
石刻，喺石上刻上圖符，有指示紀事之用，方式原始。石刻要刻上去，而非畫上，同石繪唔同。雖則其用意係紀錄，後人視佢爲原始藝術。另外後世人在大石刻字書法，叫摩崖石刻，係另一回事。
石化木

石化木係種化石，由木頭入面嘅有機物質逐漸替換成礦物質（石化）而變成。
被替換成二氧化矽嘅石化木，叫做矽化木。
石公祠直街

呢條街喺晚晴時期有間石公祠而改成噉嘅名。喺康熙廿八年（1689年），石琳到廣州做咗14年嘅兩廣總督，直到1702年落臺為止。期間重幫咗好多勞苦大眾，所以啲人嗌佢做「石佛」。當地啲人為咗記得呢位好官，喺珠江北邊整咗間石公祠，附近條街改名做「石公祠直街」。
石勒

石勒（274年—333年8月17號），字世龍，原名㔨，小字匐勒，上黨武鄉（今日山西榆社）嘅羯族人，係五胡十六國時期後趙嘅開國者。石勒初期因公師藩而起兵，後投靠漢趙君主劉淵，之後同漢國決裂，由漢國分裂出去。

政績
重視教育，在段部鮮卑同烏桓都相繼歸附支持自己，王浚勢弱，領下司州、冀州等地安定之後，人民開始繳納租稅就係當地設立太學，以明經善書的官吏作文學掾，選了部咗子弟三百人接受教育。後來，石勒又在襄國增置宣文、宣教、崇儒、崇訓等十多間小學，選了部下和豪族子弟入學。石勒更曾親臨學校，考核學生對經典意義的理解，成績好的就獲獎賞。
石勒稱趙王後，命支雄和王陽為門臣祭酒，專掌胡人訴訟，命張離、劉謨等人為門生主書，專掌胡人出入，且禁制胡人欺侮衣冠華族，以胡人為國人。另又遷徙三百家士族到襄國，置崇仁里讓他們聚居，又置公族大夫統領，實行胡漢分治。
石勒亦重視修史工作，命任播、崔濬為史學祭酒，又命記室佐明楷、程陰、徐機撰寫《上黨國記》，中太夫傅彪、賈蒲、江軌撰寫《大將軍起居注》，參軍石泰、石同、石謙、孔隆撰寫《大單于志》。稱帝後又擢升五個太學生為佐著作郎，記錄時事。
石勒實行考試機制，初建五品，由張賓領選舉事。後又定九品，命左右執法郎典定士族，並且副任選舉職能。又令僚佐及州郡每年都舉秀才、至孝、廉清、賢良、直言、武勇之士各一人。後來更以王波為記室參軍，典定九流，始立秀、孝試經嘅制度。又喺稱帝後命各郡國設立學官，每郡都置博士祭酒二人，學生一百五十人，經三次考試後至畢業入仕。
石勒見百姓久經戰亂，社會秩序啱啱恢復，資源唔夠，於是下令禁止釀酒，祭祀時都只用發酵一晚嘅甜酒。幾年以後就再冇人釀酒。
石勒又命人重訂度量衡。
石勒喺北方推度耕作，以右常侍霍皓為勸課大夫，與典農使者朱表及典農都尉陸充等巡核各州郡，核實戶籍，鼓勵農桑。讓收獲最多的人爵五大夫。
綠茶

綠茶係茶葉嘅一種。經殺青、揉撚、幹燥，大部分白毫脫落，浸泡後係綠湯綠茶。綠茶通過加工工藝嘅唔同可分為四種：蒸青茶、炒青茶、烘青茶、曬青茶。
中國大部分名茶係綠茶，好似龍井、碧螺春等。喺清明前，茶樹啱啱發芽時採摘嘅，係「明前茶」又叫做「蓮心」或「銀針」；喺谷雨前採摘嘅，係「雨前茶」，茶葉已展開，亦叫做「旗槍」；喺立夏前採摘嘅係「三春茶」，已經有兩片葉展開，亦叫做「雀舌」；立夏後再採摘，葉片已變厚，係「四春茶」，亦叫做「梗片」。

中國綠茶
西湖龍井：中國綠茶嘅代表，浙江省杭州西湖周邊出產，古代作為貢茶。特徵係扁平狀嘅炒青綠茶，帶綠嘅葉片，帶有翡翠色嘅茶色，散發住草或豆嘅清香，甘甜。喺清明節前後（4月5號左右）以一芯一葉方式摘取嘅，被視為最高級品。其中又以獅子峰嘅獅峰龍井被視為特級品。
黃山毛峰：安徽綠茶嘅代表，世界遺產黃山出產。特徵係帶黃白色毛嘅烘青綠茶，帶有透明黃金色嘅茶色，散發住栗子嘅氣味。以一芯二葉方式摘取嘅特級品被叫做「雀舌」。1955年被認定為中國十大名茶。
碧螺春：江蘇省蘇州市嘅東山同西山出產，尤以產喺東山柑橘果園旁嘅被視為高級品。同龍井茶同係炒青綠茶，但佢形狀係好似捲貝般嘅螺旋狀，古代作為貢茶。春分到穀雨時期，以一芯一葉方式摘取嘅。
黃山綠牡丹：安徽省出產，清明節到穀雨期，用一芯一葉到一芯三葉嘅方式摘取葉片，再用線綁成牡丹花嘅形狀。加入熱水後，會好似牡丹花般嘅優雅盛開，澀味少，持久嘅甘甜同清香。
山心毛尖茶同葵峰綠茶【雲霧茶】：廣西玉林市興業縣山心鎮出產，清明前後生產嘅係最佳，帶白毛嘅烘青綠茶，帶有透明黃金色嘅茶色，入口芬芳，彌漫著淡淡嘅茶香，沁人心脾。
綠色革命

綠色革命，又叫第三次農業革命，係第二次世界大戰之後到1960年代嘅一場農業嘅變革運動，將現代先進農業技術推廣到各個發展中國家，嚟提高全世界嘅農業產量。美國生物學家諾曼布勞格因為積極參與呢場運動，攞到1970年諾貝爾和平獎。
綠色食品

綠色食品指一啲生產中唔用或者好少用化肥或者農藥嘅農產品同埋唔濫用食物添加劑嘅產品。
綠色和平

綠色和平（Greenpeace）係個從事環保工作嘅國際性非政府組織，1971年喺加拿大溫哥華成立，而家個總部喺荷蘭阿姆斯特丹。
綠色旗升上天

《綠色旗升上天》，係民主進步黨嘅黨旗歌。由邱晨作曲，李敏勇作詞，邱垂貞演唱。呢首歌經常作為民進黨中央民代選舉嘅競選歌曲同街頭運動歌曲使用。
呢首歌會喺民主進步黨全國黨員代表大會開幕時黨旗進場儀式時播放。
綠色營銷

綠色營銷（英文：green marketing）係市場學上嘅一個諗頭－指考慮埋環保因素嘅營銷，簡單例子：喺整宣傳用嘅物品嗰陣，淨係揀一啲可以攞去回收嘅材料，同時避免用塑膠等對環境有害嘅材料嚟整。